Korgitser

Korgitser on tööriist korgiga suletud pudelite avamiseks.

Korgitser koosneb tavaliselt terava otsaga metallist heeliksist ja käepidemest, mille abil keeratakse heeliks korgi sisse ning kork tõmmatakse pudeli kaelast välja.A Guide to Corkscrew Wine Openers, vaadatud 18.02.2021 Kaasaegsemad korgitserid kasutavad erinevaid hoobade süsteeme, et suurendada korgi välja tõmbamiseks rakendatavat jõudu. Korgitserid on vajalikud, sest kork ise on väike ja sile ning seda on raske haarata, eriti siis, kui see on täielikult pudelikaelas.

Korgitseri ajalugu
Korgitseri disain põhineb keerdus otsaga metallvardal, mida kasutati vanasti lasu ebaõnnestumisel musketist kuuli väljavõtmiseks. Korgitser pärineb tõenäoliselt Inglismaalt. Algselt kasutati seda õlle- ja siidripudelite avamiseks. Hiljem ka pudelites õhukindlalt laagerdatud veinide avamiseks. Brad Scriber, Tools: Seven Twists in Corkscrew History, vaadatud 20.05.2021Korgitser ehk punnivinn – mis see ikkagi on?, vaadatud 20.05.2021

Korgitseride tüübid
 T-kujuline korgitser
 Tiibadega korgitser 
 Sommeljee nuga
 Kahe metallharuga korgitser ("Ah-So")
 Paigaldatav korgitser
 Kangmehhanismiga korgitser
 Elektriline korgitser

Lisaks võib korgitser olla ühe tööriistana integreeritud Šveitsi armee taskunoasseKnowing all the tools of your Swiss army knife, vaadatud 20.05.2021

Viited

Kategooria:Tööriistad